Document ID: 32010D0165

KOMMISSIONENS AFGØRELSE
af 18. marts 2010
om tilbagetrækning af referencen til standard EN-ISO 4869-4: 2000 - »Akustik - Høreværn - Del 4: Måling af det effektive lydtrykniveau for niveauafhængige elektroniske høreværn (ISO/TR 4869-4:1998)« i overensstemmelse med Rådets direktiv 89/686/EØF
(meddelt under nummer K(2010) 1599)
(EØS-relevant tekst)
(2010/165/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler (1), særlig artikel 6, stk. 1,
under henvisning til udtalelse fra det stående udvalg, der er nedsat ved artikel 5 i Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter samt forskrifter for informationssamfundets tjenester (2), og
ud fra følgende betragtninger:
(1)
Referencen til den europæiske standard EN-ISO 4869-4: 2000 »Akustik - Høreværn - Del 4: Måling af det effektive lydtrykniveau for niveauafhængige elektroniske høreværn (ISO/TR 4869-4: 1998)« blev vedtaget af Den Europæiske Standardiseringsorganisation (CEN) i april 2000. Referencen til standarden blev offentliggjort første gang i Den Europæiske Unions Tidende den 6. oktober 2005 (3).
(2)
Tyskland har fremsat en formel indsigelse med hensyn til standard EN 4869-4: 2000.
(3)
Tyskland fremsatte den formelle indsigelse med hensyn til standard EN 4869-4: 2000 med den begrundelse, at standarden ikke opfylder kravene i bilag II til direktiv 89/686/EØF, idet den prøvningsmetode for niveauafhængige lyddæmpende ørekopper, som er fastlagt i standarden, ofte overvurderer effektiviteten af det høreværn, der testes, og resultaterne er ikke repræsentative for brugereksponeringen eller reproducerbare.
(4)
Efter at have gennemgået standard EN ISO 4869-4: 2000 har Kommissionen slået fast, at standard EN ISO 4869-4: 2000 ikke til fulde opfylder de grundlæggende sikkerheds- og sundhedskrav, jf. afsnit 1.1.2.1 og 3.5 i bilag II til direktiv 89/686/EØF.
(5)
Referencen til standard EN-ISO 4869-4: 2000 bør derfor trækkes tilbage fra listen over harmoniserede standarder i Den Europæiske Unions Tidende med det resultat, at overholdelsen af de relevante nationale standarder, der gennemfører den harmoniserede standard EN-ISO 4869-4: 2000 ikke længere giver formodning om overensstemmelse med de grundlæggende sikkerheds- og sundhedskrav i direktiv 89/686/EØF -
VEDTAGET DENNE AFGØRELSE:
Artikel 1
Referencen til standard EN-ISO 4869-4: 2000 »Akustik - Høreværn - Del 4: Måling af det effektive lydtrykniveau for niveauafhængige elektroniske høreværn (ISO/TR 4869-4: 1998)«, trækkes tilbage fra listen over harmoniserede standarder i Den Europæiske Unions Tidende.
Artikel 2
Denne afgørelse er rettet til medlemsstaterne.
Udfærdiget i Bruxelles, den 18. marts 2010.

Labels: 7
9
20